Държавен вестник, бр. 10, 2011 г., стр. 121

БРОЙ  10	
Д Ъ Р Ж А В Е Н  В Е С Т Н И К 	
СТР.  121  
(3) Последваща акредитация се извърш­
ва след изтичане на срока на присъдената 
акредитационна оценка или при промяна на 
получената акредитационна оценка по искане 
на лечебното заведение. 
(4) Първоначална акредитация се осъщест­
вява чрез извършването на: 
1. самооценяване;
2. външна оценка;
3. присъждане на оценка.
(5) Последваща акредитация се осъществява 
чрез извършването на: 
1. самооценяване;
2. външна оценка;
3. присъждане на оценка;
4. междинен одит.
(6) Първоначална акредитация не се из­
вършва на центровете и отделенията за транс­
фузионна хематология, центровете за спешна 
медицинска помощ, центровете за психично 
здраве, центровете за кожно-венерически забо­
лявания, комплексните онкологични центрове, 
домовете за медико-социални грижи за деца и 
тъканните банки.“ 
§ 5. В чл. 4 се правят следните изменения 
и допълнения:
1. В ал. 1:
а) в т. 1 думата „диспансерите“ се заменя с 
думите „центровете за психично здраве, цен­
тровете за кожно-венерически заболявания, 
комплексните онкологични центрове“;
б) в т. 3 думите „по чл. 89 ЗЛЗ“ се заменят 
с „по чл. 89, ал. 2 ЗЛЗ с изключение на слу­
чаите по ал. 2“.
2. Създава се нова ал. 2:
„(2) Когато лечебното заведение има присъ­
дена положителна оценка за обучение на сту­
денти и специализанти, управителят, съответно 
директорът му, подава заявление за акредита­
ция за дейностите по чл. 1а, т. 1 и 2 (относно 
структурите, в които се извършва обучение) 
най-късно до 6 месеца преди изтичане на 
срока на оценките за цялостната медицинска 
дейност и за отделните медицински дейности 
по чл. 89, ал. 2 ЗЛЗ.“
3. Досегашната ал. 2 става ал. 3 и в нея 
след числото „89“ се добавя „ал. 2“.
4. Досегашните ал. 3 и 4 стават съответно 
ал. 4 и 5.
§ 6. Член 5 се отменя.
§ 7. Член 6 се изменя така:
„Чл. 6. (1) Акредитацията се осъществява от 
Акредитационен съвет, който е специализиран 
орган по акредитация към министъра на здра­
веопазването. 
(2) Акредитационният съвет се състои от 
13 членове, в т. ч. председател и заместник-
председател.
(3) В състава на Акредитационния съвет се 
включват 5 представители на Министерството 
на здравеопазването, двама представители 
на Националната здравноосигурителна каса, 
трима представители на Българския лекарски 
съюз и по един представител на Българския 
зъболекарски съюз, Българската асоциация 
на професионалистите по здравни грижи и 
на представителните организации за защита 
правата на пациентите. 
(4) Представителите по ал. 3 на Министер­
ството на здравеопазването се определят от 
министъра на здравеопазването.
(5) Представителите по ал. 3 на Национал­
ната здравноосигурителна каса се определят 
от надзорния съвет на Националната здравно­
осигурителна каса. 
(6) Представителите по ал. 3 на Българския 
лекарски съюз, Българския зъболекарски съюз и 
на Българската асоциация на професионалистите 
по здравни грижи се определят от управителния 
съвет на съответната съсловна организация.
(7) Представителят по ал. 3 на предста­
вителните организации за защита правата на 
пациентите се определя от организациите, приз­
нати по реда на чл. 86в от Закона за здравето. 
(8) Министерството на здравеопазване­
то, Националната здравноосигурителна каса, 
Българският лекарски съюз, Българският зъ­
болекарски съюз, Българската асоциация на 
професионалистите по здравни грижи и пред­
ставителните организации за защита правата 
на пациентите определят и по един резервен 
член, който може да замества титуляря в със­
тава на Акредитационния съвет за участие в 
заседанията и при вземане на решения.
(9) Акредитационният съвет се създава със 
заповед на министъра на здравеопазването, в 
която се определят председателят и заместник-
председателят, както и размерът на заседател­
ните възнаграждения. В заповедта се посочват 
и резервните членове по ал. 8.
(10) За председател на Акредитационния 
съвет се определя представител на Министер­
ството на здравеопазването, а за заместник-
председател – представител на Българския 
лекарски съюз.“
§ 8. Създават се чл. 6а и 6б:
„Чл. 6а. Председателят на съвета:
1. организира и ръководи дейността на съвета;
2. представлява съвета;
3. свиква и ръководи заседанията на съвета.
Чл. 6б. (1) Председателят, заместник-предсе­
дателят и членовете на Акредитационния съвет 
(включително и резервните членове) не могат 
да участват като консултанти при извършване­
то на самооценяване на лечебните заведения.
(2) При включването им в състава на Акре­
дитационния съвет членовете, включително и 
резервните, представят на министъра на здра­
веопазването декларация за обстоятелството 
по ал. 1.“
§ 9. Член 7 се изменя така: 
„Чл. 7. (1) Акредитационният съвет провежда 
редовни и извънредни заседания.